Li Na (Maos datter)

Li Na (; pinyin: Lĭ Nà; født 1940 i Yan'an i provinsen Shaanxi i Kina), eller Li Ne, er datter av Mao Zedong og hans fjerde hustru Jiang Qing, og deres eneste barn sammen. At etternavnet er Li og ikke Mao skyldes at Mao Zedong i en periode kalte seg Li Desheng ().

Navnene til Li Na og hennes storesøster Li Min kommer fra Bok 4 av Analektene av Konfucius: «ne yu yan er min yu xing» (讷于言而敏于行, «sen i tale og oppriktig i oppførsel»).

Li Na ble uteksaminert fra Pekinguniversitetet i 1966. Etterpå arbeidet hun ved Folkets frigjøringshærs dagblad.

Hun ble medlem av den 10. nasjonalkongressen for det kinesiske kommunistiske parti i 1973, og partisjef for fylket Pinggu nær Beijing og assisterende partisekretær for partikomiteen for Beijing fra 1974 til 1975.

Siden 2003 har Li Na vært medlem av Det kinesiske folks politisk rådgivende konferanse.

Referanser 

Personer fra Yan'an
Personer fra Beijing
Mao Zedong
Kinesiske journalister
Kinesiske politikere
Fødsler i 1940